Ravon brendi Turkmanistonda yil oxirigacha taqdim etiladi

GM Uzbekistan kompaniyasi Turkmaniston va Ozarbayjon bilan Ravon avtomobillarini yetkazib berishni boshlash borasida muzokaralar olib bormoqda. Bu haqda Turkmanistonning Arzuw News nashri xabar berdi.

Ta’kidlanishicha, yangi savdo belgisi Ashxobodda joriy yil oxirigacha taqdim etiladi.
“Ixcham va arzon Ravon avtomobillari GM Uzbekistan zavodi konveyeridan chiqadi. Kompaniya MDH mamlakatlarida dilerlar tarmog‘ini yaratmoqda”, — deyiladi xabarda.
Eslatib o‘tamiz, GM Uzbekistan kompaniyasi 30-sentabrda Belarusda Ravon brendi taqdimotini o‘tkazdi.